Ο **Ρόμαν Σόρκιν** (εβραϊκά: רומן סורקין‎, γενν. 11 Αυγούστου 1996) είναι Ισραηλινός επαγγελματίας καλαθοσφαιριστής. Με ύψος 2,10 μ. αγωνίζεται ως πάουερ φόργουορντ / σέντερ για τη Μακάμπι Τελ Αβίβ.

Έπαιξε κολεγιακό μπάσκετ για το Πανεπιστήμιο του Όρεγκον πριν παίξει επαγγελματικά στο Ισραήλ.

Πρώιμη ζωή και σταδιοδρομία στο κολέγιο
---------------------------------------

Ο Σόρκιν γεννήθηκε στο Μινσκ της Λευκορωσίας. Έζησε τα δύο πρώτα του χρόνια στη Λευκορωσία πριν μεγαλώσει στο Ασντόντ του Ισραήλ.

Ο Σόρκιν έπαιξε τέσσερα χρόνια κολεγιακού μπάσκετ στο Πανεπιστήμιο του Όρεγκον. Στις 10 Νοεμβρίου 2017 κατέγραψε προσωπικό ρεκόρ με 23 πόντους και 7 ριμπάουντ στο ξεκίνημα της κολεγιακής πορείας του, ενώ ευστόχησε σε 8 από τα 9 σουτ εντός παιδιάς, σε μία νίκη με 70-54 επί του Κόπιν Στέιτ.

Επαγγελματική σταδιοδρομία
--------------------------

### Μακάμπι Χάιφα (2018–2021)

Στις 28 Απριλίου 2018 ο Σόρκιν ξεκίνησε την επαγγελματική πορεία του με τη Μακάμπι Χάιφα του Ισραηλινού Πρωταθλήματος, υπογράφοντας τριετές συμβόλαιο. Εκείνη τη χρονιά, η Χάιφα τελείωσε την αγωνιστική περίοδο στην τελευταία θέση μεταξύ 12 ομάδων και υποβιβάστηκε στην 2η Κατηγορία Ισραήλ.

Στις 12 Απριλίου 2019 ο Σόρκιν σημείωσε 19 πόντους, υψηλό χρονιάς, ενώ πέτυχε 7 στα 11 σουτ εντός πεδιάς, μαζί με οκτώ ριμπάουντ σε μία ήττα με 77–79 από τη Χάποελ Άφουλα. Σε 30 παιχνίδια που έπαιξε κατά τη διάρκεια της περιόδου 2018-19, είχε μέσο όρο 8,4 πόντους και 4,4 ριμπάουντ ανά παιχνίδι. Ο Σόρκιν κέρδισε τον τίτλο της 2ης Κατηγορίας Ισραήλ το 2019 με τη Χάιφα, κερδίζοντας την άνοδο στην Ισραηλινή 1η Κατηγορία.

Στις 8 Δεκεμβρίου 2019 ο Σόρκιν σημείωσε ένα νικητήριο σουτ με 1,6 δευτερόλεπτα να απομένουν, δίνοντας στη Χάιφα μία νίκη με 77–75 επί της Χάποελ Μπερ Σεβά. Στις 3 Φεβρουαρίου 2020 σημείωσε 22 πόντους, προσωπικό υψηλό του, ενώ ευστόχησε σε 6 από τα 6 τρίποντα, μαζί με πέντε ριμπάουντ σε μία νίκη με 93–84 επί της Χάποελ Γκιλμπόα Γκαλίλ. Την σεζόν 2020-21 «έγραψε» 13,4 πόντους, 7,2 ριμπάουντ και 2 ασίστ σε 29 παιχνίδια του Πρωταθλήματος Ισραήλ.

### Μακάμπι Τελ Αβίβ (2021–σήμερα)

Στις 21 Ιουλίου 2021 υπέγραψε με τη Μακάμπι Τελ Αβίβ της 1ης Κατηγορίας Ισραήλ. Τη σεζόν 2021-22, μέτρησε στην Ευρωλίγκα 2.9 πόντους και 1.8 ριμπάουντ. Στις 6 Φεβρουαρίου 2023, ανανέωσε το συμβόλαιό του με την ομάδα μέχρι το 2025. Στις 13 Ιουνίου κατέκτησε το Πρωτάθλημα Ισραήλ, αφού η Μακάμπι νίκησε την Χάποελ με 2-1 στη σειρά των τελικών. Ο ίδιος στον καθοριστικό αγώνα είχε 13 πόντους και 9 ριμπάουντ. Επίσης, αναδείχτηκε μέλος της καλύτερης πεντάδας του ισραηλινού πρωταθλήματος.

Εθνική Ομάδα
------------

Ο Σόρκιν ήταν μέλος των εθνικών ομάδων κάτω των 18 και κάτω των 20 του Ισραήλ.

Τον Αύγουστο του 2014 ο Σόρκιν συμμετέσχε στο Ευρωπαϊκό Πρωτάθλημα Εφήβων 2ης Κατηγορίας της FIBA του 2014, όπου είχε μέσο όρο 14,1 πόντους και 9,9 ριμπάουντ ανά παιχνίδι.

Η πρώτη του μεγάλη διοργάνωση με την Εθνική Ισραήλ, ήταν η συμμετοχή του στο Ευρωμπάσκετ 2022.

Παραπομπές
----------

1. 1 2 3  «Roman Sorkin - University of Oregon Athletics». *GoDucks.com*.. Ανακτήθηκε στις December 15, 2019.
2. ↑  «פרויקט שחקן אחד ביום – רומן סורקין» (στα he). *MHBasket.co.il*. August 16, 2018.. Ανακτήθηκε στις December 15, 2019.
3. ↑  «Maccabi Haifa sign Roman Sorkin to a multiyear contract». *MHBasket.co.il*. April 28, 2018.. Ανακτήθηκε στις December 15, 2019.
4. ↑  «Quarter-Finals Round 2: Afula - M.Haifa 79-77». *EuroBasket.com*. April 12, 2019.. Ανακτήθηκε στις December 15, 2019.
5. ↑  «רומן חיפאי: סורקין סידר ניצחון בבאר שבע» (στα he). *basket.co.il*. December 8, 2019.. Ανακτήθηκε στις December 15, 2019.
6. ↑  «Winner League, Game 18: Gilboa Galil Vs M. Haifa». *basket.co.il*. February 3, 2020.. Ανακτήθηκε στις February 3, 2020.
7. ↑  «Μακάμπι: Απέκτησε τον Ρομάν Σορκίν (pic) | Gazzetta». *www.gazzetta.gr*. Ανακτήθηκε στις 6 Φεβρουαρίου 2023.
8. ↑  «Μακάμπι: Επιβράβευσε με νέο συμβόλαιο τον Ρόμαν Σόρκιν (video)». *Eurohoops*. 6 Φεβρουαρίου 2023. Ανακτήθηκε στις 6 Φεβρουαρίου 2023.
9. ↑  «Μακάμπι: Επιβλήθηκε της Χάποελ και στέφθηκε πρωταθλήτρια Ισραήλ για 56η φορά στην ιστορία της (video)». *Eurohoops*. 13 Ιουνίου 2023. Ανακτήθηκε στις 13 Ιουνίου 2023.
10. ↑  newsroom, sport-fm. «Με Αβντίγια, χωρίς ΝτιΜπαρτολομέο η 12άδα του Ισραήλ για το Ευρωμπάσκετ». *sport-fm.gr*. Ανακτήθηκε στις 24 Σεπτεμβρίου 2022.

Εξωτερικοί σύνδεσμοι
--------------------

* Βιογραφικό στους Όρεγκον Ντακς
* Προφίλ RealGM